cyanic-selkie/wikianc huggingface dataset:
Renate Karhu
Osalemine filmis
Mängufilmi "Siin me oleme" võtteid tehti 1978. aasta suvel. Estonia koorist, kus Renate oli kaheksa aastat laulnud, lavastaja Sulev Nõmmik ta filmi välja valiski (rolli prooviti ka Katrin Karismad). Kui Nõmmik käis filmi tegemiseks kunstinõukogu ees luba saamas, luges ta neile näitlejate nimed ette ning Karhu nimi osutus nõukogule tundmatuks.
Renate Karhu on meenutanud: "Ega ma sel ajal filmitegemisest huvitatud polnudki, sest teatris algas ju puhkus. Aga Nõmmik kutsus, et tule ikka, Muhu saarel saadki ju puhata. Filmi tegemine oli lõbus. Nõmmik rääkis Koguva külas hommikuti igale näitlejale, mida ta tegema peab ja töö läks lahti. Tihti tuli oodata õiget ilma ja päikest." ... "Mul on kahju, et palju häid kaadreid vastu taevast lendas. Palju ilusaid võtteid hävis tehniliste apsude tõttu. Ja Nõmmik pani filmi kokku ju praktiliselt proovivõtetest."
Eesti poide loend
V
Loend on mittetäielik.
Renate Karhu
Osalemine filmis
Filmis osalenud Väino Puura: "Tal polnud sees mingeid stampe, sest ta polnud ju näitleja, laulnud vaid Estonia kooris. Nii et ta oli ehe ja puhas leht ning selline oli ta ka filmis."
Filmis oli Renate Karhul mitu stseeni tuntud näitleja Lia Laatsiga. Sulev Nõmmik pani nad ka kõvasti kaklema. Karhu: "Aga kuidas sa tuntud näitlejat lööma lähed? Eks ma üritasin siis, aga Lia sai vihaseks ja andis mulle ka tou ära." Ja nende kaklus sai hoo sisse. "Selles kingakontsaloos juhtus mõndagi, operaatorid said ka oma jao," meenutas Väino Puura.
Kui Imre Sooäär kultusfilmi "Siin me oleme" tegelased 2004. aastal Pädaste mõisa kokku kutsus, otsiti kaua filmis mänginud punapead (hüüdnimega Lõke). Küsiti Estonia teatrist, helistati kolleegidele, kuid tulemusteta. Alles hiljem leidsid ajakirjanikud ta Aasperest üles.
Evald Raudväli
Evald Raudväli (aastani 1936 Evald Raudberg, 21. märts 1926 Mäe vald, Petserimaa – 18. jaanuar 1996 Saku vald, Harjumaa) oli eesti põllumajandusteadlane (agrokeemik).
Elulugu
Evald Raudväli oli talunike poeg.
Lõpetas 1943 Räpina Aianduskeskkooli, 1948 TÜ põllumajandusteaduskonna agronoomina ja 1952 Eesti Teaduste Akadeemia Põllumajandusinstituudi aspirantuuri; põllumajanduskandidaat (1953, TÜ), väitekiri "Obolus-fosforiidijahu kasutamine Eesti NSV muldadel", põllumajandusdoktor (1974), väitekiri "Fosfor- ja kaaliumväetiste kasutamise efektiivsust mõjutavad faktorid Eesti NSV mineraalmuldadel". Oli 1952–1953 Eesti Teaduste Akadeemia Taimekasvatusinstituudi nooremteadur, 1953–1956 sama instituudi Kuusiku filiaali direktor, 1956–1957 Kuusiku katsebaasi juhataja, 1957–1958 mikrobioloogialabori teadur, 1958–1964 Eesti Maaviljeluse ja Maaparanduse Teadusliku Uurimise Instituudi (EMMI) väetistarbelabori juhataja, 1964–1980 agrokeemiaosakonna juhataja, 1981–1988 vanemteadur ja 1988–1996 agro- ja radiokeemiasektori juhtivteadur.
Teadustöö
Uurimisvaldkond: mineraalväetiste kasutamine, orgaaniliste, mineraal-, mikro- ja lubiväetiste vastastikune toime ning erinevate väetiste mõju põllumajanduskultuuride saagikusele. Mitme originaalse mõõteaparaadi autor, Eesti agrokeemiateenistuse korraldajaid. Eesti NSV teeneline teadlane (1964). Nõukogude Eesti preemia (1970). Üleliidulise Mullateadlaste Seltsi Eesti filiaali aseesimees, Rahvusvahelise Mullateadlaste Seltsi liige. Üle 175 teadustrükise.
Ivan Mikulić
Ivan Mikulić (sündinud 8. mail 1968) on Horvaatia laulja. 2004. aasta Eurovisiooni lauluvõistlusel esindas ta Horvaatiat lauluga "You Are The Only One", mis kogus 50 punkti ja saavutas 12. koha.
Räägu kanal
pisi|Räägu kanal (all paremal) ja Põltsamaa jõgi Räägu kanal (ka Uusjõgi) on kanal, mis ühendab Endla järve, Sinijärve ja Põltsamaa jõge. Kanal asub Järva ja Jõgeva maakonnas. Selle pikkus on 5,2 km, valgla suurus 66,2 km².
1870. aastatel lasi Vaimastvere mõisa omanik Endla järve veetaseme alandamiseks ja ümbruskonna heinamaade kuivendamiseks ehitada kraavi (Suurkraav ehk Uusjõgi) Endla järvest Sinijärve kaudu Põltsamaa jõkke (ühinemiskoht veidi enne Jõeküla) ning rajada Endla järve otse Põltsamaa jõega ühendavale Nava jõele tammi. Loodimisvigade tõttu alanes veetase vaid 30 cm. 1950. aastatel süvendati kraav kanaliks. Nüüd langes järvede veetase sedavõrd, et enamik Endlast ja kogu Sinijärv kadus ning vool vanas Põltsamaa jõe sängis aeglustus tunduvalt. Jõgi hakkas voolama Nava jõe, järvede ja Räägu kanali kaudu. 1968. aastal rajati Sinijärvele algeline pais, mis mõlemad järved suures osas taastas. 1997. aastal ehitati sinna kindlam pais ja 2005. aastal ka kalatrepp. Pärast seda voolab põhiosa Põltsamaa jõe veest vana jõeharu kaudu. Räägu kanalis voolav veehulk on sellega võrreldes tühine ja võib pärineda Endla järve suubuva Mustjõe ja kraavide veest.
Viljandi Jaani kirik
pisi Viljandi Jaani kirik on Viljandis paiknev kivikirik, kus tegutseb EELK Viljandi Jaani kogudus.
Kiriku kellatornis mängib Eesti suurim, 25 kellast koosnev kariljon Tõnu Kõrvitsa spetsiaalselt Jaani kiriku kellamängu jaoks kirjutatud teost.
Kirik asub aadressil Pikk tänav 6.
Ajalugu
1989–1991 aastatel tehtud arheoloogilistel uurimistöödel, mida juhatas Heiki Valk, teadusliku kokkuvõte alusel hindas ta, et arvatavasti kirik ehitati 13. sajandi lõpul, mille osa müürist on säilinud Jaani kiriku krüptis. Samuti rajati kiriku kõrvale kalmistu, mis oli kasutusel kuni 18. sajandi teise pooleni.
Liivi sõja (1558–1583) ajal purustati turuväljaku (praegune Johan Laidoneri plats) ääres asunud ning pühale Johannesele ja Klaarale pühitsetud Viljandi linnakirik. Koguduse tarbeks asuti taastama 1466–1472 rajatud Viljandi kloostri juures paiknenud kirikut või kabelit, mis koos frantsisklaste kloostriga oli 1560. aastal suletud ja sõjas purustatud.
17. sajandi esimestel kümnendeil üles ehitatud kirik pühitseti ristija Johannesele. Taas kannatas kirik Põhjasõjas. 18. sajandi teisel poolel sai kirik kõrge, vahegaleriiga barokse tornikiivri, mis põles 1811. aastal. 1815 valmis tänini säilinud tornikiiver.
Mecklenburgi maakond (Virginia)
pisi|Asend Virginia osariigis Mecklenburgi maakond (Mecklenburg County) on maakond USA-s Virginia osariigis. Geograafilised koordinaadid on 36°68' N, 78°37' W.
Maakonna halduskeskus on Boydton.
Elanike arv oli 2010. aasta rahvaloenduse järgi 32 727. Aastal 2000 oli elanike arv 32 280.
Ajalugu
Mecklenburgi maakond moodustati 1765. aastal Lunenburgi maakonna lääneosast.
Wallenbergid
Wallenbergid on Rootsi silmapaistvaim finants- ja tööstussuguvõsa ning üks riigi jõukamaid perekondi. Tõus võimu ja rikkuseni algas 1856. aastal, kui André Oscar Wallenberg (1816–1886) rajas esimese tänapäevaste pangandusreeglite järgi töötava panga – Stockholms Enskilda Banki (SEB). Sellest alates on Wallenbergide perekond järjepidevalt ja innukalt töötanud nii finantseerimise, ettevõtluse, tööstuse, klienditeeninduse kui ka heategevuse vallas. Praeguseks on nad majanduses tegevad juba viiendat põlvkonda.
Wallenbergide suguvõsa
Wallenbergide perekonna eraelust teatakse väga vähe, nende motoks on „Esse non videre“, mis eesti keeles tähendab „Olla, aga mitte välja paista“.
Wallenbergid majanduses
Wallenbergide majandusliku võimu vundamendiks on kolm tähtsat üksust, milleks on Wallenberg Foundations, Investor AB ja FAM AB.
Wallenberg Foundations koosneb avalikest ja privaatsetest sihtasutustest, mille on perekonnaliikmed rajanud iseseisvalt. See rahastab Rootsile kasu toovaid silmapaistvaid teadusprojekte ja toetab teadlasi, olles alates 1917. aastast abistanud neid üle 3,250 miljardi dollariga. Enamasti finantseeritakse meditsiini, tehnoloogia ja loodusteaduste, vähem sotsiaalteaduste ja humanitaarteaduste uuringuid. Perekonna pikaajaline koostöö rahvusvaheliste korporatsioonidega võimaldab Wallenberg Foundationsil panustada aastas keskmiselt 250 miljonit dollarit Rootsi teadustööle ja haridusele.
Investor AB rajas Wallenbergide perekond 1916. aastal. See on üks peamisi põhjariikide kõrgtasemeliste rahvusvaheliste kompaniide omanikke. Investor AB töötab aktiivselt selleks, et täiustada nende kompaniide toimimist, milles tal on osakud. Selleks kasutab ta tööstuslikke kogemusi, finantsilist võimekust ja laia võrgustikku, mis ümbritseb nii omatavaid ettevõtteid kui ka Wallenbergide perekonda.
FAM AB on privaatettevõte, mis haldab aktivaid ning keskendub mitmetele strateegilistele osakutele (peamiselt firmades Höganäs, SKF ja Stora Enso) ja alternatiivsetele investeeringutele. Panustades aktiivselt pikaajalisele arengutööle ja osakute kasvule, võib nende dividendide maht ja väärtus aja jooksul kasvada.
Wallenbergide perekonna tegevus on põhiliselt seotud ettevõtetega, kus Wallenberg Foundationsil, Investor AB-l ja FAM AB-l on omanikuosalus. Tähtsaimad neist on ABB, Aleris, AstraZeneca, Atlas Copco, Bergvik Skog, Electrolux, Ericsson, EQT, Grand Hôtel, Husqvarna, Höganäs, Mölnlycke Health Care, Nasdaq, Permobil, Saab AB, SAS, SEB, SKF, Sobi, Stora Enso, Wärtsilä ja 3 Scandinavia. Rahast enam on Wallenbergide perekond pidanud tähtsaks mõjuvõimu. Seetõttu tahavad nad firmades olla vähemalt nii suure osalusega, mis võimaldab neil ettevõtete arengut suunata.
Wallenbergid Eestis
Eestiga on Wallenbergidel seos alates 1917. aastast, kui Tartus toodeti esimene Ericssoni kaubamärgi telefon. Praegu on perekond Eestis esindatud Scania, SEB, Astra Zeneca, OMX, Electroluxi ja Ericssoni kaudu.
Poldrikanal
Poldrikanal (ka Perasoonetsa kanal) on kanal Põlva maakonnas Räpina vallas Linte ja Tooste külas. Kanali pikkus on 7,4 km. Kanali valgla suurus on alla 17,6 km²
Anne Treisman
Anne Marie Treisman (sündinud Taylor; 27. veebruar 1935 – 9. veebruar 2018)  oli inglise psühholoog, kes oli spetsialiseerunud kognitiivse psühholoogiale. Ta uuris visuaalset tähelepanu, objekti taju ja mälu. Üks tema tuntumaid teooriaid on tunnuste integratsiooni teooria, mille ta avaldas koos G. Geladega 1980. aastal.
Treisman õpetas Oxfordi Ülikoolis, Briti Columbia Ülikoolis, California Ülikoolis Berkeleys ja Princetoni Ülikoolis. 2013. aastal sai Treisman USA presidendilt Barack Obamalt medali "National Medal of Science" silmapaistva töö eest tähelepanu uurimisel.
Haridus
Anne Treisman sündis Wakefieldis Yorkshire'i krahvkonnas Inglismaal. Kaks aastat hiljem kolis pere Rochesteri Kentis, kus tema isa Percy Taylor töötas juhtiva haridusametnikuna II maailmasõda ajal. Tema ema oli prantslanna Suzanne Touren. Kui Treisman oli 11-aastane, kolis pere Readingisse Berkshire'i krahvkonnas, kus ta lõpetas Kendricki tütarlaste gümnaasiumi. Ta keskendus õppimisel prantsuse ja ladina keelele ning ajaloole. Esimese bakalaureusekraadi sai ta prantsuse kirjanduses Newnham College'ist Cambridge'is 1954. Teise bakalaureusekraadi omandas ta psühholoogias, õppides Richard Gregory käe all, kes tutvustas talle taju uurimise meetodeid. 1957 alustas Treisman doktoriõpinguid Oxfordi Ülikoolis Carolus Oldfieldi  juhendamisel. Tema teadustöö juhindus Donald Broadbenti raamatust "Taju ja suhtlus". 1962 valmis Treismani väitekiri "Selektiivne tähelepanu ja kõne tajumine".
Isiklikku
Esimene abielu oli Michel Treimaniga 1960, see lahutati 1976. 1978. aastal abiellus ta Daniel Kahnemaniga, kes pälvis 2002. aastal Nobeli mälestusauhinna majandusteadustes.
Karjäär
Treisman töötas pärast doktorikraadi omandamist Meditsiiniuuringute Nõukogu allüksuses Medical Research Council Psycholinguistics Research Unit, kus ta juhtis selektiivse kuulmise eksperimente. Oma eksperimentide põhjal konstrueeris ta kitsendamise mudeli, mille erinevus Broadbenti mudelist seisnes valiku mehhanismis: selektiivne filter asendati kitsendamis- või summutamiskomponentidega. Selles komponendis analüüsitakse infot kolmes järgus: füüsikalised tunnused; lingvistilised omadused ning semantilised aspektid. Kogu protsess toimub ilma tähelepanuta, analüüsi sügavuse määrab see, kui raske on erinevaid infokanaleid teineteisest eristada. Treisman kasutas uuringutes dihhootilist kuulamisülesannet.
Dihhootiline kuulamine (ingl dichotic listening) – (kuulmis)tähelepanu uurimise katsemeetod, milles samaaegselt esitatakse erinevatele kõrvadele (nt kõrvaklappide kaudu) omavahel erinev inforida. Katseisik peab valime ühe sisendkanali teabe ja ignoreerima teist (või püüdma jagada tähelepanu mõlema kanali vahel). Treisman kasutas oma dihhootilise kuulamisülesande katses eri keeltes erinevate sõnumite edasiandmist nii nais- kui ka meeshääle poolt.
Treisman jõudis järeldusele, et sõnumite tunnuseid analüüsitakse edukalt närvisüsteemi poolt ning et valik sõnumi ja sama hääle vahel, intensiivsus ja lokaliseerimine, toimub analüüsi ajal, mitte enne või pärast, samuti tehakse kindlaks nende verbaalne sisu.
Broadbenti filtri teooria on tähelepanu varajase valiku teooria. Selle teooria kohaselt töödeldakse stiimuleid sensoorses puhvris paralleelselt. Lühiajalisse mällu lubatakse informatsiooni läbi selektiivse filtri vaid ükshaaval. Filtri teooria rõhutab, et selektiivne filter on vajalik informatsiooni vooluga toimetulekuks. Varajane valik tähendab, et informatsiooni valitakse väga varjases infotöötluse staadiumis.
Treisman ja Kahneman juhtisid ühist tähelepanulaborit California Ülikoolis Berkeleys. Alates 1993. aastast kuni pensionile jäämiseni (2010) oli Treisman Princetoni Ülikooli psühholoogia osakonna liige. Ta nimetati seal psühholoogiaprofessoriks aastal 1995. Tema tööd on ilmunud 29 raamatus ja rohkem kui 80 ajakirjas artiklitena ning teda on palju tsiteeritud, samuti on teda käsitletud paljudes õpikutes. 2015. aastal loodi anonüümse annetuse toel Kahnemani-Treismani käitumisteaduse ja avaliku poliitika keskus, mis asub Princetoni Woodrow Wilsoni koolis, et austada Daniel Kahnemani ja Anne Treismani pärandit.
Tähelepanu kitsendamise teooria
Selektiivse tähelepanu teooria, milles erinevalt Broadbenti filtriteooriast eeldatakse, et filtri asemel töötab selektsioonimehhanism, mis ei filtreeri mittevalitud informatsiooni täielikult välja, vaid kitsendab seda, jättes prioriteetse informatsiooni kitsendamata. Seega jõuab kõrgemale, tähenduslikule töötlustasemele selge ja suuremahulise sihtinfo kõrval ka kitsendatud ulatusega ja mitte nii rikas teave konkureerivatest stiimulitest.
Tähelepanueelne etapp
Esimese etapi nimetus on "tähelapanueelne", sest see toimib automaatselt, ilma tähelepanuta mida tajutakse. Selles etapis jaotatakse objekti omadused töötlemise jaoks algosadeks (st, värv, tekstuur, kuju jne). Tähelepanueelses etapis toimuvad infotöötlusprotsessid, mis teostavad erinevatest piirkondadest saabunud pertseptiivsete tunnuste töötlust paralleelselt, aitavad üksiktunnustest kokku panna erinevaid omavahel eristuvaid tajuobjekte, suudavad valikuliselt töödelda mingit osa objektidest eelisrežiimil nende salientsust suurendades ning seega loovad eeldused selleks, et keskendatud (fokaalne) tähelepanu saab moodustatud tajuobjekte ühekaupa valida ja järjestikku analüüsida. Treismani sõnul ei ole me teadlikud sellest protsessist kuna see toimub kiiresti ja taju varajastes protsessides. Tõendid tähelepanueelsest etapist pärinevad ka Treismani enda uuringutest.
Fokuseerunud tähelepanu etapp
Fokaalne tähelepanu, mis keskendab teadvust ning võimaldab stiimulobjektide vahel tähelepanu suunata ja ümber lülitada. Teise etapi protsess sõltub tähelepanust. Selles etapis rekombineeritakse funktsioonid ja me tajume kogu objekti mitte üksikuid omadusi.
Treisman seostas fokuseeritud tähelepanu etapis tekkivat seondumise protsessi füsioloogiaga, märkides, et objekt põhjustab mõlemas, nii "milline" kui "kus" ajukoore väljas, aktiivsust (vt Kaks-voolu hüpotees). Aktiivsus "milline" ajukoore väljas sisaldab informatsiooni värvi ja vormi kohta, samas kui aktiivsus ajukoore "kus" väljas sisaldab informatsiooni asukoha ja liikumise kohta. Treismani järgi on tähelepanu "liim", mis ühendab informatsiooni mõlemast väljast ja kombineerib tajutud objekti omadused kõik ühte kohta. Lihtne on hinnata ühe objekti tajumist isolatsioonis, kuid kui me võtame arvesse palju objekte siis paljudes kohtades eksisteerib arvukalt tunnuseid. Tajusüsteemi ülesanne on siduda iga tunnus objektiga millele see kuulub.
Meelevald
Meelevald tähendab omavolilist või suvalise äranägemise järgi teostatud võimu, võimust, mõju, mõjusfääri ja ka voli kellegi või millegi üle. Näiteks olid talupoegadest pärisorjad mõisnike meelevalla all ehk meelevallas. Meelevaldne inimene teeb ülekohut, on teenimatult ebaõiglane. Meelevaldsust võib iseloomustada domineeriva poole vastuolulisus (eeskätt absurdset) ning ebareaalsed ootused ja tingimused.
Murphy
Murphy on inglise ja iiri mehenimi ja perekonnanimi.
Bulgaaria meedia
Bulgaaria meedia jaoks on riik loonud tingimused täielikuks sõna- ja ajakirjandusvabaduseks. Bulgaarias toimivad riigi finantseeritud väljaanded, suurtele meediarühmadele kuuluvad ja eraomanduses olevad meediumid.
Ajalehed
Bulgaarias on ajalehtede avaldamine vaba ja reguleerimata, kuna puudub seda sätestav seadus. Aastal 2007 arvati Bulgaarias olevat umbes 900 ajalehte ja/või ajalehelaadset väljaannet. 2008. aasta majanduskriisiga see arv langes, kuid on endiselt väga suur. Bulgaaria ajalehemaastikul on levinud kord päevas või kord nädalas ilmuvad tabloidlehed, mida Bulgaaria meediaspetsialistid kutsuvad "hübriidtablodideks". Need lehed kombineerivad omavahel kvaliteetajakirjanduse ja kollase ajakirjanduse elemente. Bulgaarias puudub kvaliteetpressi esindav ajaleht. Ükski 1990. aastate alguses asutatud kvaliteetlehtedest ei saavutanud püsimajäämiseks vajalikku populaarsust ning nii on see jäänud tänaseni. 2008. aasta lõpus ja 2009. aasta alguses ilmusid turule ka mõned tasuta ajalehed. 2009. aasta lõpuks oli aga alles jäänud ainult päevaleht 19 minutes, lisandus ka tasuta nädalaleht Anon’s.
Kaks nädalalehte on orienteeritud majandusele (Kapital ja Banker), kaks (168 tschassa ja Politika) on suunatud massidele. Kultuurispetsiifiline Kultura on mõeldud kitsamale lugejaskonnale. Kapital, liberaalne Dnevnik ja Kultura kuuluvad kõige rohkem kvaliteetajakirjanduse alla. Etnilistest rühmadest annavad oma ajalehte välja näiteks türklased, armeenlased, romad ja makedoonlased. Need lehed ilmuvad harva, näiteks Makdonski glas ilmub vaid neli korda aastas.
Lisaks üleriigilistele päevalehtedele on Bulgaarias 10 regionaalset päevalehte, mis ilmuvad üle terve maa suuremates linnades, näiteks Plovdiv, Varna, Bourgas ja Rousse. Enamik regionaalseid või ka kohalikke lehti ilmuvad kaks kuni kolm korda nädalas.
Masashi Nakayama
Masashi Nakayama (jaapani keeles 中山 雅史 Nakayama Masashi; sündinud 23. septembril 1967 Fujiedas) on Jaapani jalgpallur, ründaja.
Bulgaaria meedia
Ajalehed
Bulgaaria ajalehtede puhul on tavaline, et müügi- ja reklaamitulud ei suuda kulusid katta. Suurte lehtede (Trud, 24 Chasa, Devnik) käes on kaks kolmandikku reklaamiturust. Teiste lehtede ainus tuluallikas ei ole müük ja reklaam. Tihti on nad täielikult mõne äriringkonna võimu all, seotud parteidega või äri- ja poliitikaringkondade poolt kergelt mõjutatavad.
Ajakirjad
Bulgaarias ilmus 2008. aastal 601 ajakirja ja 174 ajakirjalaadset trükist. Võrreldes 2000. aastaga on ajakirjade arv kasvanud 40,1% ja trükiste arv 20,2%. Võõrkeelseid väljaandeid ilmus 2008. aastal 107. Majanduskriis räsis ajakirjaturgu kõvasti ja vähendades ajakirjade arvu.
Turgu juhivad meelelahutuslikud väljaanded, eesotsa ülemaailmsete trükistega: Elle, Cosmopolitan, Grazia, Playboy ja Maxim, samuti ilmuvad Bulgaaria väljaanded Zhneta dnes ja Eva. Uuemad ajakirjad on meediagrupi Q&M avaldatav The Italian Amica, Intersound Publishing Grupi pakutav Madame Figaro ja FHM Bulgaaria. Kõik viimased sisenesid Bulgaaria meediaturule 2007. aastal. American Harper hakkas 2008 välja andma ajakirja Bazar.
Meesteajakirjad ei ole Bulgaarias nii populaarsed kui naisteajakirjad. Naisi peetakse Bulgaarias suuremateks lugejateks ja reklaamiohvriteks. Rohkem kui 40 naisteajakirja võitleb oma koha pärast turul. 2009. aasta seisuga suudab turul püsida ka poliitiline ajakiri Tema, mis on endiselt väga loetud. Kõige uuem ajakiri turul Praven Svyat on orienteeritud sotsiaalsetele probleemidele. Ainus turismiajakiri Odysseu’s kadus turult 2009. aasta septembris. Paljud elustiiliajakirjad lõpetasid pärast kriisi tegevuse, samas kui turule jäi dubleerivalt mitu ajakirja jahtide kohta.
Reklaamiturg ajakirjade hulgas on kõvasti vähendanud väljaannete käsutuses olevaid rahasummasid. Eva, Cosmopolitan, Grazia, Playboy ja Maxim on kaotanud viimastel aastatel palju reklaamiraha.
Kaks suurimat väljaandjat
Sanoma Bliasak, mis on 40% osalusega meedigrupi The Finnish Sanoma juhtida. Väljaantavad ajakirjad:
Attica Media Bulgaria on Kreeka päritolu ja on suuruselt teine meedigrupp Bulgaarias. Väljaantavad ajakirjad:
Raadio
Raadio on kuulamise aja järgi teine meedium Bulgaarias, jäädes maha ainult televisioonist. 7,3 miljoni elanikuga riigis on hinnanguliselt 4,5 miljonit raadiokuulajat. 2009. aastal kuulasid bulgaarlased keskmiselt (?) 192 minutit raadiot. Riigiraadio asutati Bulgaarias 1935. aastal. Raadio oli riigi monopoolses omandis 1989. aastani. Tänapäeval domineerivad turul eraraadiojaamad. Neli suurt välismaist meediakorporatsiooni: Irish Communicorp Grupp, SBS Broadcasting Grupp, US Emmis Communications, ja News Corporation Grupp, kes omavad kokku üle 20 jaama. Pealinnas Sofias on võimalik kuulata enam kui 30 jaama. Bulgaarias tegutseb 17 üleriigilist, 15 piirkondlikku ja 51 kohalikku raadiokanalit. Täielikult üleriigilise leviulatusega on kaks jaama: eraomandis Darik Radio Bulgaaria Rahvuslik Raadio (BNR). Mitte kõik olemasolevad raadiojaamad pole saanud ametlikku litsentsi, kuid kokku arvatakse jaamu olevat 160 ringis.
Televisioon
Bulgaaria Riiklik Televisioon (Българска национална телевизия) või BNT (БНТ) on Bulgaaria avalik-õiguslik ringhäälinguorganisatsioon, mis asutati 1959. aastal. Värvisaateid hakati näitama 1970. aastal. BNT-d rahastatakse riigieelarvest ja tulu saadakse ka telereklaamidest. Telekanalid:
Vaidavas muiža
Vaidavas muiža (ka Vaidavmuiža, tõlkes Vaidava mõis) on küla (skrajciems ehk hajaküla) Lätis Valmiera piirkonnas Vaidava vallas. Küla asub valla põhjaosas Vaidava järve kaldal.
Bulgaaria meedia
Televisioon
bTV Meediagrupp (bTV Media Group)kuulub Kesk-Euroopa Meediaettevõttele (Central European Media Enterprises) ehk CEM-ile. Telekanalid, mida meediagrupp näitab:
Vaidavas muiža
Külas on Vaidavmuiža bussipeatus.
Bulgaaria meedia
Televisioon
Nova Televisioonigrupp (Нова телевизия, teisiti Nova TV, NTV või lihtsalt Nova) kuulub Rootsi firmale Modern Times Grupp. Kanalid:
Vaidavas muiža
Küla on tekkinud endise Vaidava mõisa keskuse juurde. Aastail 2009–2021 kuulus küla Kocēni piirkonda.
Bulgaaria meedia
Televisioon
TV7 on riigi omandis olev telekanal, mis sai alguse novembris 2005. Mais 2009 ostis TV7 Austria investeerimisfond Bulgarian Media Holdings GMBH. TV7 on üks sõsarkanal, Super7.
Vaidavas muiža
Vaidava mõisa hoonetekompleks, sealhulgas ka aidaga kelder ja häärber on muinsusmälestisena riikliku kaitse all. Riikliku kaitse all on veel Trēziņi muinaskalmed.
Bulgaaria meedia
Televisioon
Muud telekanalid
Vaidavas muiža
Küla jääb Gauja rahvusparki. Külas kasvavad pärnad ümbermõõtudega 3,77 ja 3,69 meetrit (osad mõisa alleest) on looduskaitse all.
Öpik
Öpik on eesti perekonnanimi.
Vaidavas muiža
Aastal 2007 oli külas ligikaudu 20 elanikku.
Dzintari (Daugavpils)
Dzintari on individuaalelamute piirkond Riiga viiva tee ääres, Daugava jõe ja Daugavpilsi kindluse maade vahel.
Boris Novković
Boris Novković (sündinud 25. detsembril 1967) on Horvaatia laulja.
2005. aasta Eurovisiooni lauluvõistlusel esindas ta koos Lado Membersiga Horvaatiat lauluga "Vukovi umiru sami".
Halleini ringkond
Halleini ringkond (saksa Bezirk Hallein) on ringkond Austrias Salzburgi liidumaal. See kattub Tennengau piirkonnaga.
Haldusjaotus
Ringkond on jaotatud 13 vallaks (Gemeinde), millest üks on ühtlasi linn (Stadtgemeinde) ja neli turulinnad (Marktgemeinde).
Linnad:
Turulinnad:
Vallad:
600px|tühi|Ringkonna haldusjaotus
AIDAdiva
AIDAdiva on esimene Sphinx-klassi ristluslaev, mis kuulub firmale Costa Crociere S.p.A. ja mida käitab laevakompanii Aida Cruises German Branch of Costa Crociere S.p.A.. Laev ehitati Meyer Werfti laevatehases Papenburgis Saksamaal 2007. aastal ja laeva ristis Hamburgis 20. aprillil 2007. aastal ühe Hamburgi ajalehe lugejate poolt valitud Maria Galleski. Laeva kodusadam on Genova Itaalias.
Rahva tahe
Rahva tahe või Rahva Tahe võib tähenda mitmesuguseid asju, muuhulgas:
Annœullin
Annœullin on vald Põhja-Prantsusmaal Nordi departemangus Annœullini kantonis.
pisi|püsti|tühi|Annœullini raekoda
Purdi kanal
Purdi kanal (ka Pärnu-Jägala kanal) on kanal Järva maakonnas Paide linna haldusalas. Kanali pikkus on 4,3 km. Kanali valgla suurus on 10,6 km².
Autorong
pisi|Autorong Austraalias Autorong on ühest või enamast vedavast autost (veduk) ja ühest või enamast haagisest või pukseeritavast seadmest koosnev sõidukite ühend (sõidukite kombinatsioon). Autorongi koosseisus oleva haagise registrimass ei või ületada vedukiga vedada lubatud haagise suurimat registrimassi.
Heldur Laretei
Heldur Laretei (13. jaanuar 1933 Tallinn – 20. juuni 1994) oli eesti graafik ja raamatuillustraator.
Heldur Laretei õppis Paul Luhtheina ja Evald Okase käe all Eesti NSV Riiklikus Kunstiinstituudis graafikaosakonnas, mille lõpetas koos Peeter Ulase, Herald Eelma, Silvia Liibergi ja Olav Maraniga 1959. aastal. Laretei diplomitööks oli puugravüüride sari Shakespeare'i "Hamletile". 1960.–1970. aastatel viljeles vabagraafikat.
Heldur Laretei on tuntud raamatugraafikuna, peamiselt lasteraamatute illustraatorina. Viimaste arv ulatub ligi viiekümneni. Heldur Laretei on illustreerinud näiteks sarjas "Saja rahva lood" ilmunud raamatud "Poola muinasjutte" (1976) ja "Vene muinasjutte" (1978), E. Kolosvár Grandpierre "Imeflööt" (1981), Eno Raua "Padakonna vada" (1985) jpt. Ta on teinud pikaajalist koostööd ajakirjadega Täheke (alates 1968) ja Põhjanael (varem Pioneer).
Heldur Laretei suri 20. juunil 1994 ja maeti 27. juunil 1994 Pärnamäe kalmistule.
Park Row
pisi|[[Park Row Building]] Park Row on edela-kirdesuunaline tänav Lower Manhattanil, mis asub Financial Districti ärikeskuses Civic Centeri linnajaos, Chinatowni naabruses. See piirneb City Hall Parkiga.
Tänavat on kutsutud hüüdnimega Newspaper Row, kuna sajand tagasi asusid seal mitmed ajalehetoimetuste peakontorid, millest mõned on tänapäevaks lammutatud. See oli 20. sajandi vahetuse maailmauudiste suurim keskus.
Arvi Rauk
Arvi Rauk (sündinud 30. septembril 1942 Tallinnas) on eesti keemik.
Elulugu
Põgenes 1944 koos vanematega Saksamaale, sealt Ameerikasse. Lõpetas 1965 Kingstonis Queen'si Ülikooli; Ph.D. (teoreetiline keemia, 1968, Queen's Unversity, Kingston, Ontario). Oli 1968–70 Calgary Ülikooli assistent, 1970–77 abiprofessor, 1980– keemiaprofessor.
Teadustöö
Uurimisvaldkond: molekulide elektronstruktuur, selle seos ainete füüsikalise, keemilise ja spektroskoopiliste omadustega, süsteemide optilise aktiivsuse teoreetiline ja eksperimentaalne uurimine, orbitaalinteraktsioonid orgaanilises keemias ja reaktsiooni vaheühendite probleem. Üle 140 teadustrükise.
Peipsiveere looduskaitseala
Peipsiveere looduskaitseala on 20. detsembri 2013 määrusega loodud kaitseala, mis pandi kokku senisest Piirissaare maastikukaitsealast, Emajõe suudmeala hoiualast ja Emajõe-Suursoo looduskaitsealast. Kaitseala paikneb Luunja, Räpina, Kastre, Peipsiääre ja Tartu valla territooriumil ning hõlmab 34 430 ha soo- ja metsaelupaiku ning rohkesti kaitstavaid taime- ja linnuliike, lisaks Piirissaare haruldased kahepaiksed. 2010. aasta lõpuks oli selgunud, et kohalike elanike vastuseisu tõttu ei õnnestu plaan luua kaitseala Eesti kuuenda rahvuspargina. Meerapalu küla, suurem osa Piirissaarest ja veel mõned alad jäid seejuures kaitseala koosseisust välja, kuigi neid maid algselt taotleti.
Taimer
Taimer (inglise keeles timer) on ajavahemiku mõõtmiseks või ajahetke määramiseks kasutatav seade, mis annab etteseatud ajal väljundsignaali.
Liigitus
Taimerid võivad mehaanilised või elektrilised. Elektrilised taimerid jagunevad tööpõhimõtte järgi analoogtaimeriteks ja digitaaltaimeriteks.
Aja lugemise järgi eristatakse tagasilugevaid ja reaalajataimereid.
Uma Pido
pisi|III Uma Pido Võrus Kubija laululaval 2013. aasta juunis
Uma Pido on võrukeelne laulu- ja rahvapidu, mis esimest korda toimus 31. mail 2008 Võrus.
Toimumisajad ja -kohad :
Baužmala
Baužmala (ka Gaidēni) on küla (mazciems) Lätis Valmiera piirkonna Vaidava vallas. Küla asub Riiast 94 kilomeetri kaugusel valla lõunaosas Mazais Bauzise ja Lielais Bauzise järvede põhjakaldal.
Külas on Gaidēni bussipeatus.
Külas asuvad Telmēni muinaskalmed on kohaliku kaitse all olev muinsusmälestis. Riikliku kaitse all on mitmed muinaskalmed, sealhulgas Mazgaidēni muinaskalmed.
Aastal 2007 oli külas ligikaudu 30 elanikku. Aastail 2009–2021 kuulus küla Kocēni piirkonda.
Ubikvitiin
pisi|Ubikvitiini molekuli struktuur. Sinisega on märgitud α-heeliks, β-lehtstruktuur on roheline ja roosaga on märgitud 48. positsioonil paiknev lüsiin
Kurtšatov (Kasahstan)
Kurtšatov (kasahhi Курчатов) on linn Kasahstanis Abaj oblastis, Irtõši jõe lõunakaldal.
Ubikvitiin
Ubikvitiin (ingl. k nimetus ubiquitin tuleb sõnast ubiquitous – kõikjal esinev) on väike, 8,5 kDa suurune ja 76 aminohappest koosnev valk, mida leidub kõikides eukarüootsetes rakkudes ja mis on päristuumsete organismide seas väga konserveerunud. Ubikvitiin moodustab teiste valkudega kovalentseid sidemeid ja reguleerib seeläbi mitmeid rakus toimuvaid protsesse. Molekuli avastas 1975. aastal iisraeli teadlane Gideon Goldstein. Hiljem selgitasid iisraellased Aaron J. Ciechanover ja Avram Hershko ning ameeriklane Irwin Rose välja ubikvitiini rolli valkude lagundamises ning said selle eest ka Nobeli keemiaauhinna.
Kurtšatov (Kasahstan)
Linn on nimetatud vene tuumafüüsiku Igor Kurtšatovi järgi. Nõukogude Liidu päevil oli Kurtšatov Semipalatinski tuumapolügooni juhtimiskeskus. Kurtšatov (või sihtnumbri järgi Moskva-400 ja Semipalatinsk-21) oli kinnine linn.
Linna elanike arv on pärast tuumakatsetuste lõpetamist langenud 20 tuhandelt 8000-ni.
Ubikvitiin
Struktuur
Ubikvitiin on 76 aminohappest koosnev globulaarne valk, mille viimased neli C-terminaalset aminohappejääki (Leu-Arg-Gly-Gly) ulatuvad molekulist välja, moodustades "saba", millel on oluline osa valgu funktsioonis. Molekul moodustub viieahelalisest β-lehest, α-heeliksist ja lühikesest 310-heeliksist. Molekulil puuduvad prosteetilised rühmad ja disulfiidsidemed, see on hea lahustuvusega ja termostabiilne (TM>360 K). Valgu C- ja N-terminaalsed osad moodustavad β-lehtstrukutuuris järjestikulised ahelad ja on omavahel lähedases kontaktis
Petuški rajoon
Petuški rajoon (vene keeles Петушинский район) on 2. järgu haldusüksus (munitsipaalrajoon) Venemaal Vladimiri oblasti edelaosas. Rajooni keskus on Petuški linn.
Ubikvitiin
Struktuur
Imetajates kodeerib ubikvitiini 4 geeni: UBA52 ja RPS27A kodeerivad molekulist ühte koopiat ning UBB ja UBC kodeerivad polüubikvitiini prekursorit ehk eellast.
Petuški rajoon
Rajoon piirneb põhjas Koltšugino rajooniga, idas Sobinka rajooniga, lõunas Moskva oblastiga ja loodes Kiržatši rajooniga.
Rajooni pindala on 1692 km². Elanike arv oli 2012. aastal 67 384, 2009. aastal 64 047 ja 2002. aastal 69 364.
Ubikvitiin
Seondumine teiste valkudega
pisi|Glütsiini ja lüsiini vaheline isopeptiidside (märgistatud kollasega) Ubivitiini lisamist (ubikvitineerimist) katalüüsib spetsiaalne ensüümkompleks, mis tunneb valkudes ära kindla signaaljärjestuse (näiteks degradatsioonisignaali, mis normaalselt on varjatud). Enamasti moodustub isopeptiidside märklaudvalgu lüsiinijäägi aminorühma ja ubikvitiini viimase (C-terminaalse) aminohappe, glütsiini karboksüülrühma vahel. Kuid on leitud ka mittekanoonilisi seondumisviise: ubikvitiin võib seonduda tsüsteiinijääkide külge tioestersideme abil, estersidemega seriini- ja treoniinijääkide külge ning N-terminaalse aminohappe kaudu peptiidsideme abil. Protsess toimub kolmes etapis – aktivatsioon, konjugeerimine ja ligeerimine. Esmalt ubikvitiin adenüleeritakse ATP-sõltuva ensüümi E1 (ubikvitiini-aktiveeriv ensüüm) abil. Seejärel viiakse molekul ensüümi E2 (ubikvitiini-konjugeeriv ensüüm) aktiivsaidi tsüsteiinijäägi külge ning lõpuks katalüüsib ensüüm E3 (ubikvitiin-valk ligaas) ubikvitiini ülekandmist märklaudvalgu külge. Lisada võidakse ainult üks ubikvitiini molekul või mitmest molekulist moodustuv ahel (polüubikvitiinahel). Ahelasse seotud ubikvitiinid võivad omavahel olla seondunud erinevate lüsiinijääkide kaudu, millest sõltub ubikvitineerimise funktsioon. Näiteks proteosoomis lagundamisele määratud valkude külge seotakse ubikvitiini ahel, kus iga järgnev molekul on C-terminaalse otsaga seotud eelmise ubikvitiini 48. lüsiinijäägiga (K48). K11 kaudu seondunud ahel suunab märklaudvalgu tsütoplasmavõrgustikuga seotud lagundamisele ja on seotud ka rakutsükli regulatsiooniga, K29 on seotud lüsosomaalse lagundamisega, K33 kinaaside modifitseerimisega ja K63 endotsütoosiga. Ubikvitiiniahelad võivad olla ka valkudega sidumata (ankurdamata polüubikvitiin), millel on roll näiteks proteiinkinaaside aktiveerimises. Monoubikvitineerimine ja teiste lüsiinijääkide kaudu moodustunud ahelate sidumine on seotud näiteks DNA reparatsiooni, translatsiooni või teiste protsesside regulatsiooniga.
Petuški rajoon
Petuški rajoonis on 160 asulat, mis kuuluvad viie linnaasunduse (Kosterjovo, Petuški ja Pokrovi linna ning Volginski ja Gorodištši alevi) ning kolme külaasunduse koosseisu.
Turismiatraktsioon
Turismiatraktsioon on turistidele huvipakkuv koht, mida nad külastavad. Selleks võib olla looduslik koht, kultuurilise või ajaloolise väärtusega koht, ehitis või vaba aja ja meelelahutuse asutus.
Ubikvitiin
Ubikvitiini eemaldamine
Sarnaselt teiste posttranslatsiooniliste modifikatsioonidega on ka ubikvitineerimine tagasipööratav. Deubikvitineerimisensüüme ehk DUBe on teadaolevalt ligikaudu 100. DUB ensüümid on jaotatud viide perekonda: ubikvitiini C-terminaalsed hüdrolaasid, ubikvitiinispetsiifilised proteaasid, munasarjakasvaja proteaasid, Josefiinid ja Jab1/MPN/Mov34 perekond. Esimesed neli on tsüsteiin-proteaasid viimane koosneb aga Zn2+-sõltuvatest metalloproteaasidest. Osa DUBe töötlevad ubikvitiini eellasmolekule ning osa kuulub proteosoomi ensüümide hulka.
Petuški rajoon
Rajooni tähtsamad jõed on Kljazma, Bolšaja Ušma, Pekša ja Volga.
Turismiatraktsioon
Tüübid
Looduslikud vaatamisväärsused nagu rannad, troopilised saared, rahvuspargid, mäed, kõrbed ja metsad on näited traditsioonilistest vaatamisväärsustest, mida turistid enamasti külastavad. Kultuurilisteks huvipaikadeks võivad olla ajaloolised kohad, monumendid, templid, loomaaiad, akvaariumid, muuseumid ja kunstigaleriid, botaanikaaiad, teemapargid, karnevalid ja kultuuriüritused. Maamärgid on samuti turistide atraktsioonid.
Turismiatraktsioone on loodud ka rahvasuus levivate legendide ja väljamõeldiste põhjal, näiteks meelitatakse turiste kohale juttudega kokkupõrgetest ufodega. Ka vaimudega seotud hooned või kohad on kuulsad turismiatraktsioonid.
Etnilised kogukonnad võivad samuti olla turismiatraktsioonid, nagu on näiteks Chinatown Ameerika Ühendriikides.
Turismiatraktsioonide turundajad ja omanikud reklaamivad oma teenuseid suurtel ekraanidel, mis on kiirteede ääres või tänaval suurtel postritel. Turismiatraktsioone reklaamitakse sageli tasuta reklaambrošüürides, mida võib näha hotellides, infopunktides, restoranides jne.
Kui mõned turismiatraktsioonid pakuvad külastajatele meeldejäävat kogemust mõistliku hinna eest või isegi tasuta, siis mõned kohad teenivad sellega kasumit, pannes atraktsioonidele kõrgeid hindasid. Neid kohti kutsutakse turistide püünisteks.
Linnades on kõige populaarsemad atraktsioonid paadi- ja bussiekskursioonid.
Uudsed vaatamisväärsused
Uudsed külastuskohad on näiteks „suurim pall nööridest“, mis asub Kawkeri linnas USA Kansase osariigis, ja Corn Palace Mitchellis Lõuna-Dakotas. Uudsed vaatamisväärsused ei piirdu ainult Ameerika Kesk-Lääne osaga, vaid on osa ka Ameerika Kesk-Lääne kulturist.
Turismisihtkohad
Turismisihtkoht on küla, linn või muu piirkond, mis saab peamise oma sissetuleku turistidelt või linn, küla, riik, osariik või piirkond, mis turustab ennast turismisihtkohana. Turismisihtkoht võib sisaldada üht või mitut turismiatraktsiooni. Fátima linn Portugalis on näiteks üheks populaarseimaks sihtkohaks Portugalis. Siem Reapi linn on Kambodžas populaarne sihtkoht, peamiselt tänu selle läheduses asuvatele Angkori templitele.
Troopilise saare kuurort on saar või saarestik, mille peamiseks tuluallikaks on turism. Bahama Kariibidel, Bali Indoneesias, Phuket Tais, Hawaii Ameerika Ühendriikides, Palawan Filipiinidel, Fidži Vaikses Ookeanis ja Santorini Vahemeres on mõned näited kuulsatest kuurortidest.
Dunni maakond
pisi|Asend Wisconsini osariigis pisi|Dunni maakonna valitsushoone pisi|Vana talumaja Dunni maakonnas Dunni maakond (Dunn County) on maakond USA-s Wisconsini osariigis. Geograafilised koordinaadid on 44°95' N, 91°90' W.
Maakonna halduskeskus ja suurim linn on Menomonie.
Maakonna pindala on 2238 km², millest 31 km² moodustab veepindala.
Elanike arv oli 2010. aasta rahvaloenduse järgi 43 587. Aastal 2000 oli elanike arv 39 858.
Ajalugu
Dunni maakond moodustati 3. veebruaril 1854. aastal Chippewa maakonna osast. Maakond on saanud nime Wisconsini osariigi senaatori Charles Dunni järgi.
Organogeensed mullahorisondid
Organogeensed ehk orgaanilised mullahorisondid on mullahorisondid, mis sisaldavad üle 30 massiprotsendi (umbes 60 mahuprotsendi) orgaanilist ainet.
Organogeensete mullahorisontide hulka kuuluvad metsakõdu- ja rohukuluhorisondid, huumushorisont ning turbahorisont.
Rõõsk (küpsetis)
Rõõsk oli õhuke odra- või jämedast nisujahust ahjus küpsetatud kakk, enamasti taldrikusuurune. Jahu segati rõõsa koore või piimaga, taina kergitamiseks kasutati pärmi. 20. sajandi algul hakati rõõsatainast nisupüülist valmistama. Rõõska tehti peamiselt pulmadeks, tähtsamateks pühadeks, ka katsikule minekuks.
Rõõsk oli tuntud eelkõige Mulgimaal ja selle ümbruses.
Tuuli Tomingas
pisi|257x257px|Tuuli Tomingas maailmameistrivõistlustel [[Oberhof|Oberhofis 15. veebruaril 2023. aastal peale 15 km distantsi läbimist]] Tuuli Tomingas (sündinud 4. jaanuaril 1995 Tallinnas) on eesti laskesuusataja.
Kraljevi ulice
Kraljevi ulice on Horvaatia ansambel.
Tuuli Tomingas
Õpingud ja treenerid
Ta on lõpetanud 2014. aastal Tallinna Arte Gümnaasiumi ja õpib Tartu Tervishoiu Kõrgkoolis.
Kraljevi ulice
2008. aasta Eurovisiooni lauluvõistlusel esindas ta Horvaatiat lauluga "Romanca".
Kiirendi
pisi|Aerofoto kaheksakujulisest [[Fermilabi Tevatroni kiirendist. Kaugem rõngas on põhikiirendi, lähemal asuv (poole väiksem) on mõeldud esialgseks kiirenduseks, kiire hoidmiseks ja jahutamiseks]] Osakestekiirendi on masin, mis kasutab elektriliselt laetud osakeste valguse kiiruse lähedaste kiiruste juurde kiirendamiseks ja kiirtes hoidmiseks elektromagnetvälja.
Suuri kiirendeid kasutatakse osakestefüüsikas põrgutitena (näiteks Suur Hadronite Põrguti CERNis, Tevatron Fermilabis) või sünkrotronkiirguse allikatena kondenseeritud aine füüsikas. Väiksemaid kiirendeid kasutatakse paljudes rakendustes, sealhulgas osakeste teraapiaks onkoloogias, meditsiiniliste radioaktiivsete isotoopide tootmiseks, pooljuhtidesse ioonide sisestamiseks ja selliste haruldaste isotoopide nagu süsinik-14 mõõtmiseks. Nüüdisajal on maailmas kasutusel üle 30 000 kiirendi.
On kaht põhilist tüüpi osakestekiirendeid: elektrostaatilised ja elektromagnetilised Elektrostaatilised kiirendid kasutavad osakeste kiirendamiseks staatilist elektrivälja. Selle levinuimad variandid on Cockcrofti-Waltoni generaator ja Van de Graaffi generaator. Selle väiksemal kujul näide on tavaline televiisori elektronkiiretoru. Sellistes seadmetes saavutatav osakeste kineetiline energia on piiratud kiireneva pingega, mis omakorda on piiratud läbilöögiga. Teisalt elektrodünaamilised või elektromagnetilised kiirendid kasutavad osakeste kiirendamiseks muutuvat elektromagnetvälja (kas magnetilist induktsiooni või võnkuvaid raadiosagedus välju). Kuna sellistes kiirendites läbib osake sama kiirendava välja mitu korda, pole väljundenergia kiirendava välja tugevusega piiratud. Sellised kiirendid töötati välja 1920ndatel ja need on enamiku tänapäevaste suurte kiirendite aluseks.
Selle ala pioneerid on Rolf Widerøe, Gustav Ising, Leó Szilárd, Max Steenbeck ja Ernest Lawrence. Nad mõtlesid välja ja ehitasid esimese toimiva lineaarse kiirendi, beetatroni ja tsüklotroni.
Taani kuninga aed
pisi|Taani Kuninga aed ja [[Tallitorn]] pisi|Taani kuninga aed ja [[Neitsitorn]] pisi|Värav, vaade Taani kuninga aiast Taani kuninga aed on haljasala Tallinna vanalinnas Rüütli tänavast läänes.
Neitsitornis töötanud kunstnikele Paul ja Kristjan Rauale on Taani kuninga aeda paigutatud kivist mälestustahvel.
Ajalugu
Taani kuninga aia loomise aluseks on mitu legendi: ühe järgi neist said taanlased (1219. aastal Eestimaale tunginud Taani ristisõdijate vägi) oma lipu Dannebrogi just selles kohas Toompea nõlval, kui eestlaste malev 15. juulil 1219 oma laevastikuga Tallinnas maabunud Taani kuninga Valdemar II sõjaväelaagrit ründas ja kuningas viimases hädas palves taeva poole pöördus. Juhtus ime ja taevast langes alla valge ristiga punane lipp. Imest julgust saanud Taani vägi suutis vastased tagasi lüüa. Taanlaste võit tõi kaasa enam kui sada aastat kestnud Taani kuninga valitsemisaja Tallinnas ja Põhja-Eestis.
Teise legendi kohaselt sai paikkond nime "Taani kuninga aed" tänulikelt Tallinna linnakodanikelt 14. sajandil, kui Taani kuningas Erik Menved lahendas 1311. aastal Johannes Kanne poolt Tallinna linnamüüri ehitamise kavandamisel tekkinud tüli sõltumatu all-linna kodanike ja Eestimaa valitsejate kantsis Toompeal asuva vahel linnakodanike õiguste üle, kinnitades Toompead ja all-linna kaitsva Tallinna linnamüüri ehitamise joone praegusel kujul. Kuninga loal said Tallinna all-linna kaupmehed ja käsitöölised oma tegevust sellel alal jätkata. All-linnale antud õigus Toompea mäe nõlvale alatiseks püsima jääda oli vabadus, mille kasutamisel ei tohtinud tallinlasi "keegi kunagi … takistada või häirida". Teisisõnu oli see ühtlasi õigus ja vabadus kasutada ei rohkemat ega vähemat, kui kuninga all-linnale kingitud territooriumi.
Traditsiooniks on kujunenud iga-aastane Dannebrogi – Taani lipu – päeva tähistamine Taani kuninga aias. thumb|püsti|Neitsitorn ja osa taastatud [[Tallinna linnamüürist Taani kuninga aias (kevad 2011)]]
Aiaga piirnevad linnamüüri kaitserajatised
Taani kuninga aiaga piirnevale lühikesele linnamüürilõigule – sisemaa poolt Toompea linnust kaitsvale suunale rajati 14. sajandil kolm kaitsetorni, mis on aga erandnähtusteks kogu linnamüüri arengus.
Tornidest põhjapoolseimat nimetati tööhoovi järgi Tallitorniks. Torni ülaosa sai 1577. aasta pommitamisel kannatada ja lagunes hiljem. Torni kasutati 16. sajandil kergemate süütegude puhul ka vanglana. pisi|püsti|[[Tallitorn, vaade Taani kuninga aiast]]
Silvia Pihu
Silvia Pihu (aastani 2002 Sepp, sündinud 19. augustil 1966 Pärnus) on eesti botaanik.
Taani kuninga aed
Aiaga piirnevad linnamüüri kaitserajatised
Ülejäänud kaks (Zegheni torn ja Neitsitorn) olid aga müürist eenduvad ristkülikukujulise põhiplaaniga tornid. Üks neist, juba Liivi sõja ajal 14. sajandil purustatud ning hiljem lammutatud Zegheni torn ehitati vana linnamüüri endisesse edelanurka, vana ja uue müüri liitekohta, teine torn – Neitsitorn, mis ehitati linnamüüri välisservale ning kannab oma praegust nimetust aastast 1373. Aiaga piirnev, kuid linnamüüri piiridest väljas asuv Kiek in de Köki suurtükitorn ehitati alles 15. sajandil.
Lühikese Jala väravatorn ehitati aastatel 1454–1456 Liivi sõja ajal, sai kaitselahingutes kannatada, lammutati seejärel madalamaks ja kohandati eluruumideks.
Silvia Pihu
Elulugu
Lõpetas 1984 Pärnu 1. Keskkooli, 1989 TÜ bioloogiaosakonna, M.Sc. (1999, TÜ), Ph.D. (botaanika ja mükoloogia, 2002, TÜ), väitekiri "Morphological and genetical variation of Alchemilla L. in Estonia". Täiendas end 1992 Soomes Turu Ülikoolis, 1994 Inglismaal (Kew Herbarium), 1995 Eesti TA Keemilise ja Bioloogilise Füüsika Instituudis (KBFI), 1996 Moskvas, 1997 Rootsis Uppsala Ülikoolis, 2001–02 Eesti Biokeskuse järeldoktor. Oli 1989–92 Looduseuurijate Seltsi (LUS) vanembibliograaf, 1989–2000 (vaheaegadega) TÜ botaanika ja ökoloogia instituudi vanemlaborant, 2003– botaanilise õppetooli teadur. Õpetanud peamiselt soontaimede evolutsiooni ja süstemaatikat.
Teadustöö
Uurimisvaldkonnad: taimeliikide süstemaatika, fülogenees, morfoloogia ja geneetika varieerivus, populatsiooniökoloogia ja levik Balti mere regioonis. Koostanud Eestis esinevate kortslehe liikide määramistabeleid, imekannikese ja sinilille klonaalsust, saaremaa robirohu taksonoomilist staatust, niitmise mõju luhtade taimkattele ja liigirikkusele. Osalenud ekspeditsioonil Kuriili saartele ja Sahhalinile (1987) ning Tenerifele (2005). Olnud ekspert Natura 2000 alade ja pärandkoosluste inventeerimisel, osalenud Eestis uute kaitsealade loomisel. Looduseuurijate Seltsi liige, aastast 2004 botaaniline sektsiooni aseesimees ja presiidiumi sekretär, Rahvusvahelise Taimesüstemaatika Assotsiatsiooni (IAPT) liige. 15 teadustrükist, aimeartikleid.
Ostrzeszów
Ostrzeszów (saksa Schildberg, 1943–1945 Schildberg im Wartheland) on linn Poolas Suur-Poola vojevoodkonnas, Ostrzeszówi maakonna ja Ostrzeszówi valla halduskeskus.
Ostrzeszów sai linnaõigused enne 1283. aastat. Alates 1396. aastast oli kuningalinn. Teise Poola jagamise tulemisel läks 1793. aastal Preisi kuningriigi võimu alla. Tagasi Poolale läks Ostrzeszów 1919. aastal.
Forchach
Forchach on vald (Gemeinde) Austrias Tirooli liidumaal Reutte ringkonnas. Vald asub 910 m kõrgusel merepinnast. Valla pindala on 14,4 km², 1. jaanuaril 2017 elas seal 258 inimest.
Asend
Forchach asub Lechi orus Lechau servas. Vald ulatub Lechi jõest kuni 2227 m kõrguse Schwarzhanskarspitzeni Lechtali Alpides.
Ajalugu
Forchachi on esmamainitud 1200. aastal kui Vorhach (mänd).
Majandus
Kogukond elatub põllumajandusest, turismist ja väiketööstusest.
pisi|tühi|Forchachi kirik: katholische Filialkirche Expositurkirche heilige Sebastian
Jüri Rauk
Jüri Rauk (sündinud 13. mail 1938 Tallinnas) on eesti metsandusteadlane.
Elulugu
Jüri Rauk on puusepa poeg.
Teadustöö
Uurimisteema: okaspuude reageerimine õhusaastele.
Aavoja–Kaunissaare kanal
Aavoja–Kaunissaare kanal (ka Aavoja–Jägala kanal) on kanal Harju maakonnas Anija vallas. Kanal on osa Tallinna veevarustussüsteemist. Kanali pikkus on 2,4 km. Kanali valgla suurus on üle 25 km².
Calenbergi vürstkond
Calenbergi vürstkond oli Welfide Braunschweig-Lüneburgi hertsogkonna dünastiline jaotus Saksa-Rooma riigis aastatel 1494–1705, kui Calenbergi vürst kuurvürst Georg I Ludwig päris Hannoveri riigi moodustamiseks Lüneburgi vürstkonna.
Territoorium
Hannoveri linn oli Welfide valitsetaval alal üpris sõltumatu, kuigi see ei olnud ametlikult keiserlik vabalinn. Alles hertsog Georg, kes oli olnud edukas kindral kolmekümneaastases sõjas, valis linna oma residentsiks. Aastast 1636 võis Hannoveri pidada Calenbergi vürstkonna osaks.